Paprastasis saldymedis

Paprastasis saldymedis (Glycyrrhiza glabra) – pupinių (Fabaceae) šeimos saldymedžių (Glycyrrhiza) genties augalų rūšis.

Lietuvoje vienintelė retai auginama rūšis. Augalas daugiametis, apie 50-80 cm aukščio. Stiebas status, padengtas trumpais prigludusiais plaukeliais. Lapai neporiškai plunksniški. Žiedai sutelkti kekėse. Vainikėlis violetinis. Žydi birželio-rugpjūčio mėn. Ankštys nusėtos liaukiniais šereliais su 1-8 sėklomis.

Paprastasis saldymedis – svarbus vaistinis augalas. Šaknyse yra glikozidų, gliukozės, sacharozės, dažinių ir kitokių medžiagų bei flavonoido apigenino, pasižyminčio antivėžiniu veikimu.

Kategorija:Pupiniai
Kategorija:Dažiniai augalai
Kategorija:Prieskoniniai augalai
Kategorija:Vaistiniai augalai